JohanHeinsen/ENO huggingface dataset:
Aarhuus Stifts-Tidende, 1833-10-18
Khvns Børs-Cours den 15de October 1833. Hamb. 2 M. a vista . 206 1/2 3/4 4 PC. R. Obl. 101 a 101 1/2 r. S. Species 208. 12 Mk. 7 1/2 s. - 6 PC. N. Laan 103 a 103 1/2 B. N. S. S. . . . 157 1/2 Rbd. 2 4 pC. dito . . . . . . 100 B. 4 pC. kgl. Obl. . . 91 1/2. - 4 pC. N. Obl. . . . 100 r. S. Dito . . . . . . . . . 88 B., 4 PC. N. St. Obl. – – – Nat. Obl. 101 a 102 r. S. 3 3 PC. d. Obl. . . . . 71 L. S.
Aarhuus Stifts-Tidende, 1833-10-18
Ved den 1268 Trækning i Wandsbek udkom følgende Nummere. Copulerede i Gislev i Fyen, Kunstdreier, Optikus og Mechanikus Hr. A. Justesen af Horsens og Jomfrue Colding.
Aarhuus Stifts-Tidende, 1833-10-18
Reisende. Fra Aarhuus til Kallundborg; Med Smakken, Torsdag Morgen. Pastor Plesner med Kone og Datter, Jfr. Meyer, Mad. C. Plambeck, L. Kagerup, med Kone og 4 Børn, Pastor Sadolin med Kone og Datter, Jfr. Hasselbalch. Fra Kallundborg til Aarhuus: Med Dampskibet, Torsdag Aften. Proprietair Diorup, Jfruerne Diorup og Høier, Jfr. B. Lundt, Jnstitutbestyrer Sommer, Skibscapit. Dannebrogsm. Knudsen, Kjøbmændene A. Lewis, og Jensen.
Aarhuus Stifts-Tidende, 1833-10-18
Bekjendtgjørelser. Efter nogle Maaneders tiltagende Brystsvaghed og 6 Dages Sygeleie behagede det den algode Gud, den 15de dennes om Morgenen Kl. 2 1/2, at bortkalde til et roligere Liv min kjære Broder Kjøbmand Jsaac Davidsen, i en Alder af 58 Aar. Hvilket herved sørgeligst bekjendtgjøres for fraværende Slægt og Venner. Aarhuus, den 16de October 1833. Jacob Davidsen, Fredagen d. 8de Novbr. førstkommende Kl. 11 Formiddag, afholdes Licitation paa Horsens Raadhuus, over Opførelsen til næste Foraar af en nye Skolebygning i den østlige Deel af Østbirk Sogn, hvilken skal bestaae af 10 Fag Stuehuus og 8te Fag Udhuus, Alt Egebindingsværk, med murede Vægge i Stuehuset. Conditionerne, Tegning og Overslag ere til Eftersyn paa mit Contoir, og bemærkes: at Overslaget er paa 573 Rbd. 28 s. Sedler og Tegn. Lysthavende indbydes. Woer og Rim Herreders Contoir i Horsens, d. 11te Bernth. October 1833.
Aarhuus Stifts-Tidende, 1833-10-18
Et temmeligt betydeligt Teglværk kan strax eller til 1ste Mai næste Aar erholdes i Forpagtning paa billige Vilkaar, som nærmere kan erfares hos Chr. L. Schmidts Enke.
Aarhuus Stifts-Tidende, 1833-10-18
En confirmeret Dreng som har Lyst til at lære Handelen, kan vorde antaget strax hos en Kjøbmand i Horsens. Adressecontoiret anviser den Søgende.
Aarhuus Stifts-Tidende, 1833-10-18
Skipper K. J. Brasch afseiler snarest muelig til Kjøbenhavn, og medtager Fragtgods og Passagerer. Bortgaaet er en rødblisset Hoppe, 3 Aar gl. med 2de hvide Bagfødder, og en bruunstjernet Hest, 3 Aar gl. med en hvid Bagfod, Begge fra Sim. Dersom Nogen kan give mig Oplysning om samme loves en passen Jens Sørensen i Sim, de Douceur af Dover Sogn, Skanderborg Amt. Hvor skal jeg sætte min Søn i Skole, ved N. Gad, 2 Mk. 4 s. Prædikener holdne i Kjøng Kirke af Pastor Lautrup, 2 Rbd., m.m. faaes hos J. Jessen, Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1833-10-19
den 19 October. Løverdagen. med Brevposterne Den til Forsendelse. alene privilegerede Kongelig allernaadigst Stifts - Tidende. Aarhuus
Aarhuus Stifts-Tidende, 1833-10-19
Kong Ferdinand har ogsaa 2 Brødre og en Søster, nemlig: Don Carlos, der er gift med en Søster af D. Miguel og D. Pedro, samt D. Francisko og Maria Jsabella, den afdøde Konge af Neapels sidste Gemalinde.
Aarhuus Stifts-Tidende, 1833-10-19
Den hele Pyrenæerhalve er saaledes nu given til Priis for lige Skjebne, tvende Farbrødre ville rive Kronen til sig fra deres umyndige Broderdøttre. Og saa er det mærkeligt, at en Enevoldskrone tabtes i Støvet paa Europas yderste Vestkant netop samme Dag som en legitim Spire fremstod i Østen for at optage en ham af hans Tilhængere tilkjendt Krone. Maatte kun ikke Frankrig vorde rystet af lignende Storme for Henrik tes Skyld, som de Ferdinand VIIde bragte over Spanien. Neppe har noget Folk gjort og lidt mere for sin Fyrste, end det spanske fordet nu afsjelede Leer. Og aldrig er vist noget Folks Hengivenhed og Anstrængelser vorden mindre værdigen lønnet end det spanskes.
Aarhuus Stifts-Tidende, 1833-10-19
Den nye Overgeneral for D. Miguels Hær, Oberst, Machdonald, fallerede for nogle Aar siden i Engelland som Viinhandler. "Det er besynderligt at see - hedder det i en Skrivelse fra Paris - hvorledes alle det legitimistiske Parties Forhaabninger knytte sig til Ludvig Philig. Det troer, at Ludvig Philip, trængt af Partierne, vil, naar det kommer til det Yderste, for at redde sin Formue, underhandle med Hertugen af Bordeaur. Dette er rigtignok en Mulighed i Fremtiden, og Ludvig Philip vilde vel i alt Fald hellere give Kronen tilbage til den ældre Green, end falde under Republikens Aag. Jøvrigt kan man være overbeviist om, at saalænge der er nogen Mulighed i, at beholde Kronen, vil han ikke afstaae den til Nogen; og her overgive Royalisterne sig til samme Vildfarelse, som under Consulatet paa den Tid, da de indbildte sig, at Buonaparte vilde spille en MuntsRolle. Ludvig Philip vil gjøre Løfter til Enhver, som vil troe ham, ligesom han rækker Enhver Haanden; men det er dog aldeles en Jllusion, naar man troer, at han har en fast Plan, at give Kronen tilbage til Hertugen af Bordeaux. Og denne Jllusion nære Carlisterne paa enhver Maade; de udtyde alle hans Taler paa Reisen i Normandiet til deres Fordeel, o. s. v. - Vist er det, at Ludvig Philip ikke vil tilbagegive Thronen den 29de September, at han ikke vil erkjende Henrik den Femte. Det kan og vil han ikke. Han har i sine Svar, som sædvanligt, talt meget; han har udtalt sig om Statshuusholdning, Regjering, Forvaltning, kort sagt, om Alt, hvad man vilde. Ministrene bebreide ham uophørligen dette, og det minder os om en Anckdot, som Hr. Perier oftere fortalte. "Naar vi sidde i Conseilet, saade han, og Kongen og Hr. Lafitte ere tilstede, saa gives der intet Morsommere, end at see, hvorledes Begge søge at komme tilorde, afbryde hinanden, stride og disputere uden at Nogen af dem kunne komme tilorde, eller fremsætte sin Anskuelse." Til dette Characteertræk hos Ludvig Philip kommer en overordentlig Fiinhed, eller hvad man i Frankrig kalder singsserie; en vis Færdighed i at svare Alle og paa Alt undvigende, under stille Forbeholdenhed af at bestemme sig, naar hans Tid dertil kommer. Herved vildledes Republikanerne, herpaa strandede hans Venner, uden at han havde rakt dem Haanden til deres Redning; herved vil ogsaa Europa vildledes.
Aarhuus Stifts-Tidende, 1833-10-19
Jfølge de officielle Beretninger døer nu atter i Paris 20 a 30 Mennesker daglig af Cholera.
Aarhuus Stifts-Tidende, 1833-10-19
De to franske Prindser, Hertugerne af Orleans og Nemours, ere Begge stærke Tobaksrygere. En Avis fortalte nylig om dem i denne Anledning, at Sidstnævnte havde tilbudt Artilleriegeneral Negre en Cigar, som Denne havde afslaaet med de Ord: "Nei Tak, min Prinds, jeg tænder kun Lunter. Deres Fader, Kong Ludvig Philip, fyldte nylig sit 60de Aar.)¬
Aarhuus Stifts-Tidende, 1833-10-19
J den zoologiske Have i London rakte nylig en Dame noget Brød som laae paa hendes Redicule hen til den derværende Elephant, der med sin Snabel tog baade Brød og Redicule, og lod begge Deele glide ned i sin Mave. Jmidlertid var det just ingen Spas for Damen, da der i Rediculen befandt sig en Banknote paa 10 Pd. St., nogle Smaapenge, og et Bundt Nøgler.
Aarhuus Stifts-Tidende, 1833-10-19
J Frankfurt a. M. har i denne Tid en 75. aarig Kone - skudt sig. Alder og Kjøn gjør Begivenheden mærkværdig, som og at den hverken var skeet af Mangel eller Fortvivlelse, men af Kjedsommelighed. Og i Sandhed, der gives heller ikke noget virksommere Middel til at forkorte sig Tiden paa Den 14de Septbr. havde begge Keiserne, medens de vare i Münchengratz, holdt en Hjortejagt, hvorved Keiser Frantz havde selv ageret Kudsk for den russiske Keiser. Vognen de kjørte i, var en tosædig Chaise. Om Aftenen drak de, som sædvanligt, Thee hos Keiserinden.
Aarhuus Stifts-Tidende, 1833-10-19
Sidst i forrige Maaned var der en usædvanlig Mængde Bryllupper i München. Det græske Troppekorps afmarscherede nemlig den 25de Septbr. derfra til Grækenland, og Enhver som kunde, tog sig en Kone med til det nye Fædreland.
Aarhuus Stifts-Tidende, 1833-10-19
J Anledning af at man i Engelland har opdaget Contreband i Seilene, er nu anordnet, at naar Skibe visiteres, skal Seilene udspændes.
Aarhuus Stifts-Tidende, 1833-10-19
Søfarende træffe endnu jævnligt paa omdrivende Vrag, rimeligviis fra de svære Storme i de første Dage af afvigte Maaned. Et af Mandskabet forladt stort Skib med malede Stykporte og hvid Gang, samt kun en endnu tilbagestaaende Mast, er saaledes seet paa 560 Bredde og 50 Længde. Et Vrag, der vendte en omtrent 80 Fod lang Kjøl i Veiret, blev den 16de Septbr. truffet drivende paa 430 Br. og 550 Længer. Den 5te Septbr. blev 8 Miil Vesten for Bovenberg seet en sjunken Galease, med kappet Stormast. Hverken af Folk, Baad eller Papirer var noget at finde; men derimod fandtes en Kiste ombord med Theaterdragter. Skibet "August Christian," Capt. Beymgraben, bestemt med Raps fra Schulpersiel til Antwerpen, er i en af Octobers første Dage seilet paa et drivende Skibsvrag og sjunket. Fra Liverpool meldes, at der ved Fowl Jsland, var den 26 og 27de Septbr. opdrevet endeel Vrag, hvoriblandt to Agterspeile.
Aarhuus Stifts-Tidende, 1833-10-19
Det er en besynderlig Kjendsgierning, at Søemændene i Boulogne allerede 10 Timer forud bebudede den skrækkelige Orkan, som udbrød den 31te August. Samme Dags Morgen bemærkede de en styg Lugt fra Havet og en usædvanlig Bevægelse paa dettes Overflade, hvilken var saa meget mærkeligere, fordi der ikke blæste nogen stærk Vind, som kunde anledige den. De sluttede heraf, at en heftig Storm rasede omtrent 40 Lieues borte i Vesten, og at den vilde naae Boulogne samme Aften, hvilket ogsaa skeete.
Aarhuus Stifts-Tidende, 1833-10-19
Kort efter Keiser Nicolays Ankomst til München gratz lod sig to smukke unge Mennesker forestille for Hs. M., som, til de Tilstedeværendes ikke ringe Forundring, strax omfavnede dem som fortrolige Venner, og opfordrede dem til at blive hos ham, saalænge han opholdt sig der. Man erfver siden, at det var den unge Hertug af Holsteen Glücksburg og hans Broder, Prinds Frederik, som Begge tilfældigviis befandt sig paa en Bjergtour i Nærheden af Munchengratz. Hertugen og Hertuginden af Cumberland. ere komne til Berlin med deres blinde Søn, Prinds Georg, for der at søge Hielp hos en berømt Øienlægge.
Aarhuus Stifts-Tidende, 1833-10-19
Postvognen mellem Atzendorf og Magdeborg er den 9de Octbr. opbrændt paa Chausseen med næsten alt Postgodset. Brevene fra Leipzig til Hamborg bleve reddede skjøndt meer eller mindre forbrændte; de fra Dresden brændte derimod gandske.
Aarhuus Stifts-Tidende, 1833-10-19
J Hamborg befinde sig for Øieblikket flere navnkundige herkuliske Kunstnere, Kunstberidere &c. Saaledes: Dupuis, ret er Ringer und Athlet aus dem Suden, Otto Motty Dem. Teitsch, erste Herkules sin Frankreichs und Deutschlands; Hr. Davis, første Kunstberider fra Hr. Aslets Cirkus i London, o. s. v.
Aarhuus Stifts-Tidende, 1833-10-19
Bekjendtgjørelser. J Enkeboderne paa Graven ere i Dag 2de uvaccinerede Børn befundne at være angrebne af de naturlige Børnekopper. Disse Børn bleve strax, tilligemed Moderen, henbragte til Amts=Sygehuset under tilbør, lig Qvarantaine; hvilket herved bekiendtgjøres, med gjentagen Anmodning til Publicum, at henvende dem til vedkommende Læger, for at faae deres Børn og Myndlinger snarest muligt vaccinerede. Aarhuus, Dr. Willemoes, den 19de Octbr. 1833. Stiftsphysicus.
Aarhuus Stifts-Tidende, 1833-10-19
At min inderlig elskede, eiegode Kone, Charlotte Amalie født Therchilsen, idag ved Døden er bleven mig berøvet i den feire Alder af 34 Aar, efterat hun den 27de f. M. var bleven forløst med en hende efterlevende Datter, dette bekjendtgjøres herved sørgeligst af Randers, den 16de Octbr. 1833. P. Wilde.
Aarhuus Stifts-Tidende, 1833-10-19
Efter Begjæring af Aarhuus Fattigvæsenscommission foretages Licitation Onsdagen den 23de dennes om Eftermiddagen Kl. 2 slet i Forsørgelsesanstalten. over Leverance til samme af cicra 200 Lpd. fersk Oxekjød til Nedsaltning; hvilket herved bekjendtgjøres. Aarhuus, den 19de Octobr. 1833. Fleischer.
Aarhuus Stifts-Tidende, 1833-10-19
Gaardauction i Ribe. Onsdagen den 30te dennes, Formiddag Kl. 11, bliver i Følge Begjæring fra dHrr. Kammerherre Directeur v. Lowzow samt Kammerjunker og Lieutenant v. Blücher, afholdt een eneste Auction, til Bortsalg af den dem tilhørende, men hidtil udleiede, paa Hjørnet af denne Byes Grønnegade og Korsbrødregade beliggende Gaard No. 278, med Hauge og tilliggende Jorder, nemlig: en Ager paa nye Hede No. 14, og fire Agre paa gamle Hede i Lodden Nr. 28. De sidste fire Agre blive ogsaa separat opraabte. Den velindrettede og velvedligeholdte Stuebygning, hvorunder er en god Kjelder, bestaaer af 9 Fag 1 Etage til Grønnegade, men har desuden oven paa tvende Værelser i Endegavlen til Korsbrødregade, og et Qvistværelse ud til Gaarden. Udhuset bestaaer af 4 Fag Grundmuur, indrettet til Stald, og umiddelbar dertil støder en smuk Hauge. Gaarden har en behagelig Beliggenhed, med umiddelbar Udgang til Marken og Udsigt til en stor Landstrækning med flere Landsbyer, samt til de i Ribe Aae ind- og udseilende Skibe. Auctionen afholdes i selve Gaarden, hvor da Conditionerne ville bliver bekjendtgjorte, blandt hvilke foreløbig bemærkes: at den halve Deel af Kjøbesummen stør fordres udbetalt til 11te Juni 1834, og at Resten kan blive indestaaende i Eiendommene paa første Prioritet. De nærmere Conditioner kunne forinden Auctionen erfares hos Procurator Madsen her i Byen, der tillige paaviser Eiendommene, som efter Aprobationen strax kunne tages i Besiddelse af Kjøberen. Skulde Eiendommene ikke blive solgte, ville de være at er holde til Leie. Lysthavende indbydes. Ribe, den 11te October 1833. H. G. Tranberg.
Aarhuus Stifts-Tidende, 1833-10-19
Torsdagen den 24de d. M. bortsælges ved Auction i Fulden Skov, en Deel paa Roden staaende Ege- og Bøgetræer. Lysthavende ville møde ved Skovfoged Søren Andersens Huus i Hophaven samme Dags Formiddag Klokken 10. Wilhelmsborg Birkekontoir, den 18de October 1833. C. Rasmussen. 1833, den 25de October, Formiddag Kl. 10, bliver i Ulstrup Hovedgaards Skov afholdt offentlig Auction over en Deel, saavel til Mølle, som Skibsbygningsbrug, fortrinlig tjenlige Ege, og hvoriblandt et Stykke til en Mølleaxel, hvilket herved bekjendtgjøres. Efter Vedkommendes Reqvisition bortsælges ved Auction paa Moesgaard Fredagen den 25de October Formiddagen Kl. 10 endeel Jnventariesager tilhørende den Kongelige Landbeskeler-Opstaldning i Jylland, og bestaaende af complette Seletøier, endeel Reebrimer, Trendser, Lædergrimer, Jerngrimetøiler, Strigler, Kardetsker og Vandbørster, Sække, 2 Arbeidsvogne, Spande, Skovle, Træe= og Jerngrebe, Spader, Hoetyve, 1 Hakkelsekiste med Kniv, 1 Medicinskab, endeel Sengeklæder og Lagner m.m. Lysthavende indbydes. Hads & Ring Herredscontoir, den 10de October Lanng.
Aarhuus Stifts-Tidende, 1833-10-19
Efter Vedkommendes Reqvisition foretages Mandagen den 4de November Formiddag Kl. 11 Auction paa den søndre Strandbred ved Norsminde over den der beliggende Færgejagt "Jnteressentskabet med sit til hørende Jnventarium, hvilken den 22de August d. A. forliste, senere blev opfisket af Havet og indbragt til Norsminde som forommeldt, Alt efter Conditioner som paa Auctionsstedet ville blive bekjendtgjorte. Hads & Ring Herredscontoir, den 11te October Laung.
Aarhuus Stifts-Tidende, 1833-10-19
Chocolade i alle Sorter a 36, 38 40, 48, 56, 64, 72, 80, 88 s., samt 6,7 og 8 Mk. pr. Pund af P. Chr. Deichmann & Comps. Fabrik ved Kjøbenhavn, udarbeidet ved Dampkraft i lukkede Maskiner til den fuldkomneste Fiinhed, sælges hos Chr. L. Schmidts Enke. S. Lind. A. W. Stigaard. L. P. Schmidt og Flere Sorter Æbler samt Steenpærer, saavel plukkede som nedfaldne, ere for billig Priis at erholde paa Marselisborg, naar man derom henvender sig til Karlen paa Gaarden eller i Stedet No. 136 paa Middelgade.
Aarhuus Stifts-Tidende, 1833-10-19
Hos Tarliong i Aarhuus er arriveret lyseguul, mørkeguul, hvidt, rødt og grønt Bronze, som udsælges til billigste Priis.
Aarhuus Stifts-Tidende, 1833-10-19
Til Efterretning for de Ærede som ville forunde mig deres Arbeide kan jeg ikke undlade at bekjendtgjøre at jeg har etableret mig heri Byen. De som ville anbetroe mig deres Tøi til Forfærdigelse forsikkres godt og durabelt Arbeide, og saa billig som muligt. At vinde mine Kunders Yndest og Tilfredshed skal stedse være min Bestræbelse. C. Grouleff, Skrædermester, boende hos Snedkerm. Jensen, paa Studsgade No. 196.
Aarhuus Stifts-Tidende, 1833-10-19
En Dreng af skikkelige Forældre som er confirmeret og har Lyst at lære Skomagerprofessionen kan blive antaget i Lære snarest muelig hos J. Schjoldan.
Aarhuus Stifts-Tidende, 1833-10-19
Et Partie godt gammelt Korn: circa 80 Tdr. Vinterhvede og circa 80 Tdr. toradet Byg, er at faae hos Undertegnede for billige Priser. Jngerslev, Præst i Gylling.
Aarhuus Stifts-Tidende, 1833-10-19
For en Teglbrænder, der kan forevise Attester for sin Duelighed, er strax Plads ledig ved Herschendsgaves Teglværk.
Aarhuus Stifts-Tidende, 1833-10-19
J. Møller som sliber Barbeerknive og andre skjærende Jnstrumenter, er nu flyttet til No. 605 paa Frederiksgaden, ved Siden af Humleførergaarden. Sammesteds kan bestandig bekommes malet Sennop.
Aarhuus Stifts-Tidende, 1833-10-19
Stiftsprovst Schiødtes Prædikener, 1, 2 og 3die Deel, 27 Mk. 4 s. Jesus i Getsemane, af Pastor J. Møller, 3 Mk. 8 s. Justes Naturhistorie, 8 Mk. Justes Haandbog, 3 Mk. 8 s. Anviisning for Kudske og Enhver som har med Heste at bestille, tilligemed en Underretning om Malkekøers Pleie og Røgt, 1 Rbd.
Aarhuus Stifts-Tidende, 1833-10-19
Haandbog for den danske Landmand, indeholdende Koens, Faarets og Svinets Behandling og Pleie, af Justitsraad Fielstrup, 4 Mk. Gode Raad, 2 Mk. m. m. faaes hos J. Jessen i Aarhuus.
Aarhuus Stifts-Tidende, 1833-10-19
Prisen paa følgende Bøger er nedsat: Brorsons Psalmer og aandelige Sange, udgivet af Pastor Holm, (52 Ark) 5 Mk. Luthers Huuspostille, udgivet af Pastor Thisted, (146 Ark) 4 Rbd. Grundtvigs Krønike=Riim, (12 Ark. 3 Mk. ere at faae tilkjøbs hos Boghandler Jessen i Aarhuus.
Aarhuus Stifts-Tidende, 1833-10-19
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1833-10-22
No. den 22. October. Tirsdagen. med Brevposterne. Den til Forsendelse. alene privilegerede. Kongelig allernaadigst Stifts - Tidende. Aarhuus
Aarhuus Stifts-Tidende, 1833-10-22
Nyheder fra Udlandet. Spanien. Alles Øine ere i dette Øieblik henvendte paa dette Land. Det er det store Problem, om Dronningen vil beholde Regentskabet i sin Zaarige Datters Navn, eller D. Carlos gjøre sin Ret til den spanske Throne gjeldende, og hvilket Partie saa Engelland og Frankrig ville tage. Ferdinand Vldes Død er een af de vigtigste Begivenheder som i nærværende Øieblik kunde bringe Forvirring blandt de enropæiske Stater. Den franske Regjering er endnu den eneste som har aabenlyst anerkjendt Dronningen, i hvilken Anledning den russiske Ambassadeur skal have erklæret, at hans Keiser med Smerte vilde erfare denne Frankrigs overilede Beslutning, der let kan bringe et Fredsbrud med sig, da D. Carlos har et stærkt Partie i Spanien, og mægtige Støtter i Udlandet. Rusland for sin Deel erkjendte Don Carlos for Konge af Spanien paa Grund af den saliske Lov, hvis Ophævelse hans Herre, Keiseren, aldrig havde anerkjendt. Hofferne i Wien og Berlin have dog endnu ladet det blive ved den Erklæring: at i deres Øine taler Legitimitetsprincipet for D. Carlos, men derhos protesteret mod enhver Jndblanding af Frankrige til Dronningens Fordeel.
Aarhuus Stifts-Tidende, 1833-10-22
Provindserne Biscaya og Alava ere i fuld Opstand, og have erklæret sig for D. Carlos under Raabet: "Leve D. Carlos og Jnqvisitionen, Dronningens Tropper vare blevne slagne tilbage. J Bilbao, Orduna. o. fl. St. var Carl V bleven proklameret, og under en almindelig Udplyndring har næsten Jngen som gjeldte for konstitutionelsindet undgaaet de karlistiske Vandalers Masakre. Barføddermunkene i Bilbao havde opægget dertil, og uddeelt en Mængde Vaaben, hvilke de havde havt skjult i deres Kloster, til den fanatiske Pøbel, som de først havde drukket beskjænket. Munkene vare derpaa med blottede Hoveder og Korset i Haanden trukne gjennem Gaderne under de grueligste Skjeldsord mod Dronningen. Mange af deres Medborgere høitagtede Mænd, vare blevne slæbte ud af deres Huse og myrdet paa det afskyeligste. Ogsaa i Burgos skal den karlistiske Oprørsfane være plantet, og Jnsurrectionen griber vidt og bredt omkring sig. Troeshæren opstaaer igjen med alle sine Rædsler, og den bekjendte GeneralSantos=Ladron, som i 1823 kommanderede denne Hær, og senere var forviist til Valladolid, er undvegen derfra til Navarra, for atter i denne Provinds at stille sig i Spidsen for Jnsurrectionen. Tusinde M. af Dronningens Tropper vare marscherede mod Oprørerne i Bilbao, i hvis Omegn det var kommet til en haardnakket Kamp, hvori hine bleve slagne tilbage. Hele Provindsen vrimlede af Guerillas, hvis Skarer bleve hvert Øieblik forøgede, da Alle og Enhverkan følge med dem. Rædselscenerne fra 1823 fornyes paa det frygteligste, og Enhver som ansees for Christinos (Tilhænger af Dronningen) bliver myrdet. Al Samfærsel var ophørt derimellem og Madrid, da Jngen tør vove sig ud. Man frygter for, at Catalonien snart vil følge Oprørsexemplet, thi ikke allene at Munkene herske her med en uindskrænket Almagt over den saakaldte Menigmand, men ogsaa den berygtede Blod tyran Grev d'Espannas er kommet tilbage og har plantet Oprørsfanen mellem Cataloniens Bjerge, Meget vil nu beroe paa, om Observationssarmeen ved den portugisiske Grændse under General Sarsfeld, vil blive Dronningen troe eller ikke, naar D. Carlos viser sig med Bourmont &c. Er det sandt hvad der fortælles, at hine Tropper bestaae af Regimenter som gjelde for de meest apostoliske, og som især vare blevne sendte hen at hielpe D. Miguel saameget som muligt uden aabenlyst at bryde Neutraliteten, da er det at befrygte. J en udspredt Proklamation hedder det, at den vise Carl V har befalet at proklamere alle Kongerigets og samtl. Provindsers gamle Privelegier og Friheder saasnart de have udraabt ham til deres legitime Konge. Jfølge et Rygte var D. Carlos indtruffen til Badajoz, hvor han strax var bleven proklameret til Konge og havde fundet mange Tilhængere.
Aarhuus Stifts-Tidende, 1833-10-22
Efter et andet, meddeelt i Gazette de france, var Bourmont og hans Officerer landet i Catalonien, som strax derpaa havde erklæret sig for D. Carlos. – J Madrid var det endnu roligt, men tilføies der: denne Rolighed er kun tilsyneladende, og hvert Øieblik sees en Opstand imøde. Partierne staae kamperedte ligeoverfor hverandre, og Følgerne af en Bevægelse, den skee hvordan den vil, maa vorde endnu skrækkeligere end den 1820. Ad alle Kanter afsendes kartistiske Agenter for at ophidse Folket til Opstand mod Dronningen, hvis Stilling synes at være meget farlig. Har hun virkelig valgt sig den Plan man siger, er hun sikkerlig forloren. Og det vilde være stor Skade, thi hun vil det Gode. Men hun har et altfor stort og mægtigt Partie imod sig. Om hun skal seire eller falde vil for en stor Deel komme an paa om Tropperne blive hende troe eller ikke, om ikke ogsaa disse lade sig forlede af Munkene, og da er hun, naar hun ikke faaer Hjelp udenlands fra, uden Redning styrtet fra Thronen.